|  |
| --- |
| **Mødedato:** 30. marts 2023 kl. 9.00-10.00  **Mødested:** Konference J116-111, Indgang J, Palle Juul-Jensens Boulevard 165, 8200 Århus N  **Mødeemne:** Møde i LAMU  Deltagere: Jørgen Frøkiær, Beatrice Tscherning-Olesen, Annette Jørgensen, Henning Grønbæk, Mie Farsinsen, Per Højgaard Christensen, Trine Werenberg Mikkelsen, Ellen Steffensen, Tina Bach Aaen (referent)  Fraværende: Alma Bečić Pedersen |

|  |
| --- |
|  |

1. **Godkendelse af dagsorden**Dagsordenen blev godkendt.
2. **Status på APV handleplaner**APV handleplanen om ergonomi er afsluttet efter at der i januar blev udsendt en mail om ergonomi til alle på instituttet.  
     
   Der er nedsat en arbejdsgruppe om god kontorkultur. Der er afholdt 2 møder og gruppen vil gerne udsende et spørgeskema med spørgsmål om, hvad man har oplevet på kontoret, som har forstyrret. Resultatet skal bruges til at lave nudging udsagn, som kan hænges op på kontorerne efterfølgende. Gruppen vil også gerne lave en humoristisk poster, som sætter fokus på kontorkulturen.  
     
   Henning synes, at det er en god ide med en poster, specielt i store forskningsmiljøer, hvor udskiftningen stor (mange tidsbegrænsede stillinger).
3. **Organisering af arbejdsmiljøorganisationen**Den kommende valgperiode for arbejdsmiljøorganisationen begynder 1. marts 2024. Valgprocedurerne starter i efteråret 2023 og inden da skal LAMU og Institut for Klinisk Medicin have afklaret om arbejdsmiljøorganisationen på IKM har den rigtige organisering. Pt. har IKM 6 arbejdsmiljøgrupper.  
     
   Organiseringen blev ændret i november 2020 op til den nuværende valgperiode og Mie og Henning synes det er for tidligt at ændre organiseringen igen. Derudover finder de den nuværende organisering god.  
     
   Beatrice synes at gruppe 6 er en stor gruppe. Steno Diabetes Center er i gruppen, men hører også sammen med Hormon- og Knoglesygdomme, som ligger i gruppe 5.   
     
   Til næste møde undersøges antallet af personer i grupperne og om det giver mening at flytte Steno Diabetes Center over i gruppe 5.
4. **Årshjul for LAMU**LAMU drøftede årshjulet for 2023.   
   Status på APV tilføjes på møderne i september og december og opfølgning på dilemmaspil tilføjes mødet i september.  
     
   Årshjul vedlægges som bilag på de ordinære LAMU-møder.
5. **Kort nyt fra arbejdsmiljøgrupperne**  
   - Gruppe 1: Gruppen har fået en ny arbejdsmiljørepræsentant, Camilla Termansen Erichsen og skal have revideret poster over hvem der er i AMG. Mie og Trine har været med i arbejdsgruppen om MUS og Mie er med i et forløb på Kræftafdelingen om psykisk arbejdsmiljø.  
   - Gruppe 2: Ingen store sager. På LMT ser de på kemikalier i forhold til graviditet.   
     
   - Gruppe 6: Afdelingerne i gruppen er rykket sammen i Forum og der er sat en flytte-APV i gang. Den foregår i de enkelte miljøer. Der er en tjekliste på AU, som lederne er blevet bedt om at bruge. Efter forespørgsel er tjeklisten nu også oversat til engelsk. Tilbagemelding er senest 1. juni.   
   Gruppen har fået ny arbejdsmiljørepræsentant, Tania Aaquist Ammitzbøll.
6. **Skriftlig orientering**Tina orienterede kort om arbejdsmiljøstatistikken for 2022.
7. **Evt.**- Evakueringsplan for Forum: I december gik en brandalarm i Forum og der var forvirring om evakueringsproceduren. Claus Jørgensen fra AUH vil gerne komme til Forum og fortælle om evakueringsproceduren. Der planlægges et møde efter påske.  
   - Oversættelse af AMO-hjemmeside til engelsk. Jørgen taler med Emil om at få oversat siden.